Munkaviszony, közalkalmazotti jogviszony, egyéni és társas vállalkozás, szabadfoglalkozás

|  | **Munkaviszony** | **Közalkalmazotti jogviszony** | **Egyéni vállalkozás** | **Társas vállalkozás** | **Megbízási szerződés:**  **önálló művészeti tevékenységet folytatók**  **("Szabadfoglalkozásúak")** |
| --- | --- | --- | --- | --- | --- |
| 1. **Alapjogszabály** | 2012:I - Munka Törvénykönyve | 2012:I - Munka Törvénykönyve  1992: XXXIII - A közalkalmazottak jogállásáról | 2009:CXV - Az egyéni vállalkozóról és az egyéni cégről  2013:V – A polgári törvénykönyvről | 2013:V – A polgári törvénykönyvről | 2013:V – A polgári törvénykönyvről  1995: CXVII – A személyi jövedelemadóról |
| 1. **Érintettek** | Nem költségvetési és nem államigazgatási szerveknél foglalkoztatott munkavállalók | Állami és önkormányzati költségvetési szerveknél foglalkoztatott munkavállalók | Üzletszerű gazdasági tevékenységet folytató egyéni vállalkozó | Üzletszerű gazdasági tevékenységet folyató gazdasági társaság – Bt, Kkt, Kft, Rt, stb. | Az előző négy kategória egyikébe sem sorolható művészek ("szabadúszók") |
| 1. **Létrejötte** | A munkáltató és a munkavállaló között, munkaszerződéssel | A munkáltató és a közalkalmazott között, kinevezéssel | A megrendelő és a vállalkozó között, vállalkozási szerződéssel | A megrendelő és a társaság között, vállalkozási szerződéssel | A művész és a megbízó között, általában megbízási szerződéssel |
| 1. **Munkavégzés jellege** | * A munkáltató költségére és kockázatára * A munkáltatónak alárendelve és utasításai szerint * A munkabér (illetmény) a munkavégzésért jár, függetlenül a munkáltató eredményességétől | | * A vállalkozó költségére és kockázatára * A megrendelővel egyenrangú üzleti viszonyban * A vállalkozói díj akkor jár, ha a munkavégzés eredménnyel zárult | * A vállalkozó költségére és kockázatára * A megrendelővel egyenrangú üzleti viszonyban * A vállalkozói díj akkor jár, ha a munkavégzés eredménnyel zárult | * A megrendelő költségére és kockázatára * A megrendelővel egyenrangú üzleti viszonyban * A megbízási díj akkor is jár, ha a munkavégzés nem zárult eredménnyel |
| 1. **Díjazás** | * Megállapodás szerint * Minimum: minimálbér (2021-ben 167.400,- Ft) * Maximum: nincs | * Megállapodás szerint * Minimum: közalkalmazotti illetménytábla szerint * Maximum: nincs | * Megállapodás szerint * Minimum: nincs * Maximum: nincs | * Megállapodás szerint * Minimum: nincs * Maximum: nincs | * Megállapodás szerint * Minimum: nincs * Maximum: nincs |
| 1. **Gazdasági és szociális kockázatok viselése** | Munkáltató | | Vállalkozó | Vállalkozás | Megbízott |
| 1. **Jogviszony megszűnése** | Jogszabály határozza meg az okokat, az időtartamokat és fizetendő díjakat (kivéve határozott idejű munkaszerződések és kinevezések) | | Gyakorlatilag korlátozás nélkül | Gyakorlatilag korlátozás nélkül | Korlátozás nélkül |
| 1. **Munkavállalónak biztosított védelem** | Erős, a munkavállalói jogok a munkáltatóval szemben érvényesíthetők (de: függ a szerződés tartalmától, a munkavállalói szolidaritástól, az érdekképviselet hatékonyságától) | | Gyenge, nincsenek munkavállalói jogok (csak személyes munkavégzés) | Gyenge, a munkavállalói jogok a vállalkozással szemben érvényesíthetők | Gyenge, nincsenek munkavállalói jogok (csak személyes munkavégzés) |
| 1. **Érdekképviselet szerepe a munkahelyen** | Jogszabályban biztosított és közvetlen | | Jogszabályban nem biztosított és közvetett | Jogszabályban nem biztosított és közvetett | Jogszabályban nem biztosított és közvetett |
| 1. **Adózás: Társasági adó TAO)** | * Nincs | | * Nincs | * Alapja a társaság adózás előtti eredménye * Mértéke 500 millió Ft-os adóalapig az adóalap 9%-a, az azt meghaladó részre 19 % | * Nincs |
| 1. **Adózás: Személyi jövedelemadó (SZJA)** | * Általános szabályok (2016-tól általánosan 15%) | | * Vállalkozói SZJA | * A társaság érdekében személyesen végzett munka díjazása után (SZJA) | * Általános szabályok |
| 1. **Adózás: Személyi jövedelemadó (SZJA): Művészeti tevékenységre vonatkozó speciális szabály** | * Nincs | | * Költségként 10 %-os költségátalány vagy tételes költségkimutatás számolható el * Tételes költségkimutatás esetén költségként számolhatók el a jellegzetesen a művészeti tevékenységgel összefüggő kiadások: a művészeti tevékenységet folytató magánszemély jellemzően előforduló költsége - figyelemmel az értékcsökkenési leírás elszámolására vonatkozó rendelkezésekre is - a tevékenységével összefüggő műsoros előadás, kiállítás, múzeum, közgyűjtemény látogatásának ellenértéke, irodalmi és művészeti alkotásokat tartalmazó, vagy ezek rögzítésére és lejátszására alkalmas eszköz, kép- és hanghordozó, könyv, kotta, más sajtótermék vásárlására fordított kiadás, a tevékenységgel összefüggő szakmai képzés kiadásai, továbbá az előadóművészi tevékenységet végzők esetében a színpadi megjelenéshez kapcsolódó esztétikai és kozmetikai cikkekre, illetve szolgáltatásokra fordított kiadás. | | |
| 1. **Adózás: Általános forgalmi adó (ÁFA)** | * Nincs | | * Általános szabályok (mértéke 27%) * A szerző és előadóművész (örököse) mentesül bizonylat-kibocsátási (számla, nyugta) kötelezettsége alól, ha a kifizető azt tőle átvállalja | | |
| 1. **Kisadózó vállalkozások tételes adója (KATA) 2021. január 1-jétől** | * Nincs | | * Választása bármikor bejelenthető, az adóalanyiság a bejelentést követő hónaptól jön létre, az adóalanyiság a megszűnését követő 2 éven belül ismételten nem választható * Akkor választható, ha a kisadózó legalább egy általa foglalkoztatott kisadózót bejelent az adóhatósághoz * A tételes adó havi összege a bejelentett főállású kisadózó után 50 ezer forint, főállásúnak nem minősülő kisadózó után havi 25 ezer forint. 12 millió forint bevétel felett az adó mértéke az azt meghaladó rész 40%-a (a tételes adó megfizetésétől függetlenül) * 2021-től ha egy belföldi illetőségű kifizető a tárgyévben ugyanazon kisadózó katás vállalkozásnak 3 millió forintnál nagyobb mértékű bevételt juttat, akkor a 3 millió forintot meghaladó bevétel rész után 40 százalékos mértékű adó megfizetésére kötelezett. Külföldi vevő esetén 40 százalékos különadót a katás vállalkozónak kell megfizetni. * Megfizetése kiváltja az SZJA-t, ÁFÁ-t, társasági adót, eho-t, szakképzési hozzájárulást, egészségbiztosítási- és nyugdíjjárulékot | | * Nincs |
| 1. **Kisvállalati adó (KIVA) 2021. január 1-jétől** | * Nincs | | * Kizárólag azok a maximum 25 főt foglalkoztató kisvállalatok választhatják, amelyek mérlegfőösszege nem haladja meg a 3 milliárd forintot * Az adó alapja az adózó pénzügyi vagyonának realizált változása (a pénzeszközök növekménye) megnövelve a személyi jellegű kifizetésekkel és figyelemmel a korrekciós tételekre (pl. nem vállalkozási pénzkifizetés, hitelek, kölcsönök, tőkeműveletek) * Az adó mértéke 11% * Megfizetése kiváltja a társasági adót, szociális és szakképzési hozzájárulást | | * Nincs |
| 1. **Egyszerűsített közteherviselési hozzájárulás (EKHO)** | * Művészek és egyes művészeti területen dolgozók választhatják * egyszerűsített szja és tb fizetési lehetőség * Alapja a bevétel, csökkentve az Áfá-val * Mértéke 32,5%: ebből a művész 15 %-ot, a foglalkoztató 17,5%-ot fizet – a művész átvállalhatja a foglalkoztatót terhelő ekho-t, ha tevékenységét vállalkozási szerződés vagy egyedi megbízás alapján végzi. A nyugdíjast terhelő ekho mértéke 11,1%. * Válaszható a bevétel egészére vagy részére, ha a jövedelem az adóévben nem haladja meg a 60 millió, illetve sport tevékenység esetében az 500 millió forintot. Belépő feltétel: teljes összegű közteherviselés legalább a havi minimálbérnek megfelelő összeg után (ennek alapján teljes TB ellátás jár) * EVA-val együtt is alkalmazható * 50 %-a képezi a nyugdíjalap részét | | | | |
| 1. **TB járulékfizetés** | A munkabér (illetmény), de legalább a minimálbér után  a Foglalkoztató (munkáltató)   * 15,5 % szociális hozzájárulási adót és 1,5% szakképzési hozzájárulást   A Biztosított (munkavállaló)  10 % nyugdíjjárulékot, 7% természetbeni és pénzbeli egészségbiztosítási járulékot, 1,5 % munkaerő-piaci járulékot  köteles fizetni.  2013-tól megszűnt az egyéni nyugdíjjárulékra vonatkozó járulékfizetési felső határ, azaz a járulékplafon. | | Személyes munkavégzésre tekintettel a vállalkozásból kivett összeg vagy az átalányadó alapjául szolgáló jövedelem után (de legalább a minimálbér összege után)  a Vállalkozó   * [18,5 % TB járulék](https://konyvelescentrum.hu/aktualis/tb-jarulek-185-osszevonjak-a-levont-jarulekokat/)ot, * [15,5 % szociális hozzájárulási adó](https://konyvelescentrum.hu/aktualis/csokken-a-szoc-ado/)t   köteles fizetni. | A vállalkozás tagjának személyes közreműködéséért kifizetett jövedelem után (de legalább a minimálbér összege után)  a Vállalkozás   * 15,5 % szociális hozzájárulási adót és 1,5% szakképzési hozzájárulást   a Biztosított   * 10 % nyugdíjjárulékot, 7% természetbeni és pénzbeli egészségbiztosítási járulékot, 1,5 % munkaerő-piaci járulékot   köteles fizetni. | Megbízási díj személyes munkavégzésért fizetett része után  A Foglalkoztató   * 18,5 % TB járulékot   Biztosított   * 10 % nyugdíjjárulékot, 7% természetbeni és pénzbeli egészségbiztosítási járulékot, 1,5 % munkaerő-piaci járulékot   köteles fizetni. |
| 1. **TB járulékfizetés: Művészeti tevékenységre vonatkozó speciális szabály** | * Nincs | | * A szerzői és előadóművészi vagyoni jog felhasználásának ellenértékeként kifizetett díj nem képez TB járulékalapot, de utána 15,5 % mértékű szociális hozzájárulási **adót (szocho) kell fizetni.** | | |
| 1. **Számviteli kötelezettségek** | * Nincs | | * SZJA nyilvántartás | * Kettős könyvvitel szabályai szerint | * SZJA nyilvántartás szerint |